stanford-oval/wikipedia huggingface dataset:
ดาบิก

| ดาบิก دابق |
| --- | --- |
เมือง
ดาบิกที่ตั้งในประเทศซีเรีย
พิกัด:  36°32′14″N 37°16′05″E﻿ / ﻿36.5372°N 37.2681°E﻿ / 36.5372; 37.2681
ประเทศ:  ซีเรีย
เขตผู้ว่าการ: อะเลปโป
อำเภอ: อะอ์ซาซ
ตำบล: อัคตะรีน
ควบคุมโดย:  ตุรกี  รัฐบาลเฉพาะกาลซีเรีย
ความสูง: 449.18 เมตร (1,473.69 ฟุต)
ประชากร (2004): 3,364 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสภูมิศาสตร์: C1597
ดาบิก (อาหรับ: دابق) เป็นเมืองในซีเรียตอนเหนือ ตั้งอยู่ทางตะวันออกเฉียงเหนือจากอะเลปโปประมาณ 40 กิโลเมตร (25 ไมล์) และห่างจากชายแดนซีเรีย-ตุรกีทางใต้ประมาณ 10 กิโลเมตร (6.2 ไมล์) ตัวเมืองอยู่ในตำบลอัคตะรีน อำเภออะอ์ซาซ เขตผู้ว่าการอะเลปโป จากสำมะโน ค.ศ. 2004 ดาบิกมีประชากร 3,364 คน เมืองนี้เป็นที่ตั้งของยุทธการที่มัรจญ์ดาบิกใน ค.ศ. 1516 ที่จักรวรรดิออตโตมันเอาชนะรัฐสุลต่านมัมลูก
ในอวสานวิทยาอิสลาม เชื่อกันว่าดาบิกเป็นหนึ่งในสองสถานที่มีความเป็นไปได้ (อีกแห่งคืออะอ์มาก) ที่จะเกิดสงครามครั้งใหญ่ระหว่างชาวคริสต์ผู้รุกรานกับชาวมุสลิมผู้ปกป้อง และท้ายที่สุกมุสลิมจะเป็นฝ่ายชนะและถือเป็นจุดเริ่มต้นของวาระสุดท้าย รัฐอิสลามอิรักและลิแวนต์ กลุ่มก่อการร้ายอิสลาม เชื่อว่าดาบิกเป็นสถานที่ที่จะเกิดสงครามใหญ่ต่อกองทัพคริสเตียนจากตะวันตก และตั้งชื่อนิตยสารออนไลน์ตามชื่อหมู่บ้านนี้ หลังกองทัพตุรกีและกบฏซีเรียขับไอซิสออกจากดาบิกในเดือนตุลาคม ค.ศ. 2016 ทางกลุ่มแทนที่สื่อนี้ด้วย รูมียะฮ์
ในอวสานวิทยาอิสลาม

ฮะดีษที่กล่าวถึงอวสานวิทยาอิสลามมีการกล่าวถึงดาบิกเป็นสถานที่ที่จะเกิดเหตุการณ์บางอย่างในมะลาฮิมของมุสลิม (เทียบเท่ากับ apocalypse หรืออารมาเกดโดนของคริสต์) อะบูฮุร็อยเราะฮ์รายงานในฮะดีษที่ศาสดามุฮัมมัดพูดไว้ว่า:
วาระสุดท้ายจะยังไม่เกิดขึ้นจนกว่าชาวโรมันจะมาถึงอัลอะอ์มากหรือที่ดาบิก กองทัพที่ประกอบด้วยผู้คน (ทหาร) ที่เก่งที่สุดในโลกในเวลานั้นจะมาจากมะดีนะฮ์ (เพื่อต่อต้านพวกเขา)
นักวิชาการและผู้อธิบายฮะดีษเสนอแนะว่าคำว่า ชาวโรมัน สื่อถึงชาวคริสต์ ฮะดีษที่เกี่ยวข้องกับชัยชนะของชาวมุสลิมยังกล่าวถึงเหตุการณ์หลังจากนั้นว่า หลังจากนั้นจะมีการยึดครองคอนสแตนติโนเปิลอย่างสันติด้วยการตักบีรและตัสบีห์ และท้ายที่สุดคือความพ่ายแพ้ของอัลมะซีฮุดดัจญ์ญาลหลังการกลับมาและลงมาของพระเยซูคริสต์
บรรณานุกรม

le Strange, Guy (1890). Palestine Under the Moslems: A Description of Syria and the Holy Land from A.D. 650 to 1500. Committee of the Palestine Exploration Fund.
Lammens, H. (1991) [1965]. "Al-D̲j̲ābiya".  ใน Lewis, B.; Pellat, Ch.; Schacht, J. (บ.ก.). The Encyclopedia of Islam. Vol. II: C–G (new ed.). Leiden and New York: Brill. p. 360. ISBN 90-04-07026-5.
ตแลมแซน

| ตแลมแซน تلمسان |
| --- | --- |
เมือง
Grande mosque, Tlemcen
ตแลมแซน
พิกัด: 34°52′58″N 01°19′00″W﻿ / ﻿34.88278°N 1.31667°W﻿ / 34.88278; -1.31667
ประเทศ:  แอลจีเรีย
จังหวัด: ตแลมแซน
เขต: ตแลมแซน
พื้นที่
 • ทั้งหมด: 9,061 ตร.กม. (3,498 ตร.ไมล์)
ความสูง: 842 เมตร (2,762 ฟุต)
ประชากร (2006)
 • ทั้งหมด: 846,942 คน
 • ความหนาแน่น: 93 คน/ตร.กม. (240 คน/ตร.ไมล์)
ตแลมแซน (ฝรั่งเศส: Tlemcen) หรือ ติลิมซาน (อาหรับ: تلمسان‎) เป็นเมืองทางตะวันตกเฉียงเหนือของประเทศแอลจีเรีย เป็นเมืองหลวงของจังหวัดชื่อเดียวกัน เป็นที่รู้จักเรื่องการปลูกต้นมะกอก ไร่องุ่น ยังมีการพัฒนาด้านอุตสาหกรรมเครื่องหนัง พรม สิ่งทอ ที่ส่งเป็นสินค้าออก เมืองมีประชากร 140,000 คน ในขณะที่จังหวัดมีประชากร 949,135 คน จากการสำรวจประชากรในปี ค.ศ. 2008 เคยเป็นเมืองหลวงของอาณาจักรเบอร์เบอร์ในคริสต์ศตวรรษที่ 13 เป็นศูนย์กลางการค้าและวัฒนธรรมสมัยมัวร์ ตกอยู่ใต้การปกครองของจักรวรรดิออตโตมันในคริสต์ศตวรรษที่ 16 เป็นของฝรั่งเศสเมื่อ ค.ศ. 1842
ต้นมาร์ชแมลโลว์

| ต้นมาร์ชแมลโลว์ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Malvaceae
สกุล:: Althaea
สปีชีส์:: A.  officinalis
ชื่อทวินาม
Althaea officinalis L.

ชื่อพ้อง
 Althaea kragujevacensis Pančić ex Diklić & Stevan.  Althaea micrantha Wiesb. ex Borbás  Althaea sublobata Stokes  Althaea taurinensis DC.  Althaea vulgaris Bubani  Malva althaea E.H.L.Krause  Malva maritima Salisb.  Malva officinalis (L.) Schimp. & Spenn. ex Schimp. & Spenn.
มาร์ชแมลโลว์ (ชื่อวิทยาศาสตร์: Althaea officinalis, เปอร์เซีย: خطمی، ختمی, อาหรับ: ختمية الطبية، خبيز) เป็นพืชที่มีถิ่นกำเนิดในยุโรป กระจายพันธุ์จนถึงเอเชียตะวันตกและแอฟริกาเหนือ รากใช้เป็นยารักษาโรคในปากและอาการเจ็บคอ น้ำคั้นจากรากตีผสมกับไข่และน้ำตาลจนเป็นก้อนโฟมอยู่ตัว ใช้เป็นขนม
สารเคมีที่พบในพืชชนิดนี้ ได้แก่ altheahexacosanyl lactone (n-hexacos-2-enyl-1,5-olide), 2β-hydroxycalamene (altheacalamene) และ altheacoumarin glucoside (5,6-dihydroxycoumarin-5-dodecanoate-6β-D-glucopyranoside),รวมทั้ง lauric acid, β-sitosterol และ lanosterol
รากมาร์ชแมลโลว์
ตริโปลี (เลบานอน)

บทความนี้เกี่ยวกับเมืองของประเทศเลบานอน สำหรับเมืองหลวงของประเทศลิเบีย ดูที่ ตริโปลี
| ตริโปลี طرابلس |
| --- | --- |
เมือง

สมญา: The City of Knowledge and Scholars
ตริโปลี
พิกัด: 34°26′12″N 35°50′04″E﻿ / ﻿34.43667°N 35.83444°E﻿ / 34.43667; 35.83444
ประเทศ:  เลบานอน
เขตผู้ว่า: เขตผู้ว่าเลบานอนเหนือ
เขต: เขตตริโปลี
การปกครอง
 • นายกเทศมนตรี: อาเหม็ด กามาร์ อัล-ดิน
พื้นที่
 • ทั้งหมด: 27.3 ตร.กม. (10.5 ตร.ไมล์)
ประชากร (มกราคม 2019)
 • ทั้งหมด: 243,800 คน
เขตเวลา: +2
 • ฤดูร้อน  (เวลาออมแสง): +3
รหัสพื้นที่: 06
เว็บไซต์: tripoli-lebanon.org
ตริโปลี (ภาษาอาหรับมาตรฐาน: طرابلس Ṭarābulus, และ อาหรับ: طَرَابُلُس  Trâblous, กรีก: Τρίπολις Tripolis) เป็นเมืองในเลบานอน ตั้งอยู่ทางตอนเหนือของบัตรูนและแหลมลิโทโพรโซปอน ตริโปลีเป็นเมืองหลวงของเขตผู้ว่าเลบานอนเหนือและเขตตริโปลี (ในเลบานอน เขตผู้ว่าเป็นหน่วยการปกครองที่ใหญ่กว่าประกอบด้วยเขตเป็นหน่วยย่อย) เมืองตั้งอยู่ทางตอนเหนือของเบรุต 85 กม. และเป็นท่าเรือทางทิศตะวันออกสุดของประเทศเลบานอน
แหล่งข้อมูลอื่น

Official website of Tripoli (อาหรับ)
tripoli-city.org
Tripoli-Lebanon.com เก็บถาวร 2009-09-13 ที่ เวย์แบ็กแมชชีน
Tripoli International Fair by Oscar Niemeyer, 360 Panorama by Melkan Bassil เก็บถาวร 2011-08-18 ที่ เวย์แบ็กแมชชีน
| ด ค กเมืองหลวงทางวัฒนธรรมของอาหรับ |
| --- | --- |
1996 ไคโร • 1997 ตูนิส • 1998 ชาร์จาห์ • 1999 เบรุต • 2000 ริยาด • 2001 คูเวตซิตี • 2002 อัมมาน • 2003 ราบัต • 2004 ซานา • 2005 คาร์ทูม •  2006 มัสกัต • 2007 แอลเจียร์ • 2008 ดามัสกัส • 2009 เยรูซาเลม • 2010 โดฮา • 2011 เซิร์ต • 2012 มานามา • 2013 แบกแดด • 2014 ตริโปลี • 2015 กงส์ต็องตีน  • 2016 สฟักซ์ • 2017 ลักซอร์ • 2018 อุจดา • 2019 พอร์ตซูดาน • 2020 เบธเลเฮม • 2021 อิรบิด • 2022 คูเวตซิตี • 2023 ตรีโปลี
ตันซีม

ตันซีม (อาหรับ: تنظيم; หมายถึงองค์กร) เป็นกลุ่มหนึ่งของขบวนการฟะตะห์ในปาเลสไตน์ มีลักษณะเป็นหน่วยป้องกันใหม่ของฟะตะห์ สมาชิกมีแนวโน้มเป็นคนหนุ่มมากกว่าฟะตะห์กลุ่มอื่นๆที่เติบโตหลังจากยุคของข้อตกลงออสโล ผู้นำกลุ่มคือ มัรวาน บาร์คูตี สมาชิกส่วนใหญ่ของกลุ่มเข้าร่วมกับกองทัพของยัสเซอร์ อาราฟัต กลุ่มนี้มีมือระเบิดพลีชีพที่เป็นผู้หญิง เช่น อันดาลีฟ ตากัตกา หญิงชาวเบธเลเฮมวัย 20 ปี ที่เป็นมือระเบิดพลีชีพเมื่อ 12 เมษายน พ.ศ. 2545 ที่เยรูซาเลม สังหารชาวอิสราเอลไป 6 คน บาดเจ็บ 60 คน
แหล่งข้อมูลอื่น

Fatah Tanzim at GlobalSecurity.org
ดีนาร์อิรัก

| ดีนาร์อิรัก |
| --- | --- |
دينار عراقي (อาหรับ) دیناری عێراقی (เคิร์ด)
ISO 4217
รหัส: IQD
การตั้งชื่อ
หน่วยย่อย: 
 1/1,000: ฟิลส์
สัญลักษณ์: د.ع
ธนบัตร: 
 ใช้บ่อย: 250, 500, 1,000, 5,000, 10,000, 25,000 ดีนาร์
 ไม่ค่อยใช้: 50,000 ดีนาร์
เหรียญ: 25, 50, 100 ดีนาร์
ข้อมูลการใช้
ผู้ใช้:  อิรัก
การตีพิมพ์
ธนาคารกลาง: ธนาคารกลางอิรัก
 เว็บไซต์: www.cbi.iq
การประเมินค่า
อัตราเงินเฟ้อ: 1.79%
 ที่มา: ธนาคารกลางอิรัก, พฤษภาคม ค.ศ. 2015
ดีนาร์ (อาหรับ: دينار, เสียงอ่านภาษาอาหรับ: [diːˈnɑːr]; สัญลักษณ์: د.ع; รหัส: IQD) เป็นสกุลเงินของประเทศอิรัก ออกโดยธนาคารกลางอิรัก สามารถแบ่งได้เป็นหน่วยย่อยได้ 1000 ฟิลส์ (فلس) แต่ปัจจุบันไม่ได้ใช้ เนื่องจากผลของเงินเฟ้อ
ประวัติ

ดีนาร์อิรักเริ่มใช้ในระบบครั้งแรกเมื่อวันที่ 1 เมษายน ค.ศ. 1932  โดนแทนที่เงินสกุลรูปีอินเดียซึ่งใช้มาตั้งแต่การครอบครองของสหราชอาณาจักรในช่วงสงครามครั้งที่ 1
ประวัติ > พัฒนาการหลัง ค.ศ. 1990

หลังจากสงครามอ่าวในปี ค.ศ. 1990 เนื่องจากถูกคว่าบาตรโดยสหประชาชาติ แม่พิมพ์เดิมที่สวิสจึงไม่สามารถใช้ได้ ดังนั้นจึงมีการพิมพ์ธนบัตรรุ่นใหม่ที่คุณภาพต่ำลงมาใช้แทน และธนบัตรรุ่นเดิมถูกเรียกว่า "ดีนาร์สวิส" ส่วนธนบัตรรุ่นใหม่ถูกเรียกว่า "ดีนาร์ซัดดัม"
อย่างไรก็ตาม ดีนาร์สวิสยังคงใช้หมุนเวียนในพื้นที่ชาวเคิร์ดในอิรัก โดยรัฐบาลเคิร์ดปฏิเสธที่จะยอมรับธนบัตรดีนาร์ซัดดัมซึ่งมีคุณภาพต่ำ และเนื่องจากการเพิ่มขึ้นอย่างมากของปริมาณเงินดีนาร์ซัดดัม ในขณะที่ปริมาณดีนาร์สวิสมีเท่าเดิม ดีนาร์สวิสจึงแข็งค่าขึ้นอย่างมาก ดังนั้นพื้นที่ทางตอนเหนือของอิรักใช้สกุลเงินที่เสถียรจึงไม่ได้รับผลกระทบจากภาวะเงินเฟ้อ ในขณะที่ส่วนอื่นๆ ของประเทศต้องเผชิญกับภาวะเงินเฟ้ออย่างหนัก
หลังจากซัดดัม ฮุสเซนถูกโค่นล้มในการการบุกครองอิรัก ค.ศ. 2003 สภาปกครองอิรักได้พิมพ์เงินดีนาร์ซัดดัมออกมาเพิ่มเป็นมาตรการชั่วคราวในระหว่างกระบวนการสร้างสกุลเงินใหม่
และในช่วงตั้งแต่ 15 ตุลาคม ค.ศ. 2003 ถึง 15 มกราคม ค.ศ. 2004 รัฐบาลชั่วคราวร่วมได้ออกเงินดีนาร์อิรักใหม่ เงินดีนาร์อิรักใหม่ถูกแลกเปลี่ยนโดยกำหนดอัตราเท่าเดิมสำหรับดีนาร์ซัดดัม ในขณะที่ดีนาร์สวิสถูกแลกเปลี่ยนในอัตรา 1 ดีนาร์สวิส = 150 ดีนาร์ใหม่
ดาบิก (นิตยสาร)

| ดาบิก |
| --- | --- |
ประเภท: นิตยสารออนไลน์สำหรับโฆษณาชวนเชื่อ
นิตยสารราย: หลายแบบ; โดยเฉลี่ยฉบับหนึ่งตีพิมพ์ทุก ๆ 54 วัน
ผู้พิมพ์: ศูนย์สื่ออัลฮะยาต
ปีที่ก่อตั้ง: ค.ศ. 2014
วันจำหน่ายฉบับแรก: 5 กรกฎาคม ค.ศ. 2014 (2014-07-05)
วันจำหน่ายฉบับสุดท้าย  — (ฉบับที่): 31 กรกฎาคม ค.ศ. 2016 (2016-07-31)  15
ประเทศ: ซีเรีย, อิรัก
เมือง: อัรร็อกเกาะฮ์
ภาษา: อาหรับ, อังกฤษ, เยอรมัน, ฝรั่งเศส
ดาบิก (อาหรับ: دابق, อักษรโรมัน: Dābiq) เป็นนิตยสารออนไลน์ที่รัฐอิสลามอิรักและลิแวนต์มีจุดประสงค์ใช้ในลัทธิหัวรุนแรงอิสลาม กับการเรียกเข้าเป็นทหาร โดยตีพิมพ์ครั้งแรกในหลายภาษาเมื่อเดือนกรกฎาคม ค.ศ. 2014
รายละเอียด

ทางไอเอสเผยแพร่ ดาบิก ผ่านดีปเว็บ แม้ว่าจะมีให้บริการทางออนไลน์อย่างกว้างขวางผ่านแหล่งอื่นก็ตาม หนังสือฉบับแรกตีพิมพ์ในเดือน "เราะมะฎอน ฮ.ศ. 1435" ตามปฏิทินฮิจเราะห์ของอิสลาม นิตยสารนี้รายงานว่า ชื่อนิตยสารนำมาจากชื่อเมืองดาบิกในซีเรียตอนเหนือที่มีการกล่าวถึงในฮะดีษเกี่ยวกับวันสิ้นโลก ไอเอสเชื่อว่าดาบิกเป็นสถานที่ที่กองทัพมุสลิมกับผู้ปฏิเสธศรัทธาจะเผชิญหน้ากัน และภายหลังกองทัพครูเสดเป็นฝ่ายแพ้ วันอวสานก็จะเกิดขึ้น นิตยสาร ดาบิก ทุกฉบับขึ้นต้นด้วยการอ้างคำพูดที่ยกให้แก่อะบูมุศอับ อัซซัรกอวีว่า: "The spark has been lit here in Iraq, and its heat will continue to intensify — by Allah's permission — until it burns the crusader armies in Dabiq" (ประกายไฟถูกจุดขึ้นที่นี่ในอิรัก และความร้อนจะทวีความรุนแรงขึ้นเรื่อย ๆ — ด้วยพระประสงค์ของอัลลอฮ์ — จนกว่ามันจะเผากองทัพครูเสดที่ดาบิก)
Harleen K. Gambhir จากสถาบันเพื่อการศึกษาสงครามพิจารณาว่า ในขณะที่นิตยสาร Inspire ของอัลกออิดะฮ์ในคาบสมุทรอาหรัับมุ่งเน้นการสนับสนุนให้ผู้อ่านทำการโจมตีโลกตะวันตกแบบหมาป่าเดียวดาย ดาบิก มีความกังวลต่อการสร้างความชอบธรรมทางศาสนาของไอเอส และรัฐเคาะลีฟะฮ์ที่ตนเองประกาศมากกว่า และสนับสนุนให้มุสลิมอพยพไปที่นั่น ในนิตยสารฉบับเดือนตุลาคม ค.ศ. 2014 มีบทความชื่อการเหตุผลทางศาสนาสำหรับการเป็นทาส และชื่นชมต่อการฟื้นฟูสิ่งนี้
ไอเอสใช้นิตยสาร ดาบิก เพื่อแสดงความเป็นปรปักษ์อย่างรุนแรงต่อกลุ่มต่าง ๆ เช่น คริสต์ศาสนิกชน, ชาวยิว, ชาวฮินดู, มุสลิมนิกายชีอะฮ์ และอิควานัลมุสลิมีน
ในเดือนกันยายน ค.ศ. 2016 ทางไอเอสแทนที่ ดาบิก ด้วยรูมียะฮ์ (โรม ในภาษาอาหรับ) นิตยสารออนไลน์อีกเล่ม เผยแพร่ในภาษาอังกฤษและภาษาอื่น ๆ นักวิเคราะห์สันนิษฐานว่านี่เป็นเพราะไอเอสถูกกองทัพตุรกีและกบฏซีเรียขับออกจากเมืองดาบิกในเดือนตุลาคม ค.ศ. 2016 โดยชื่อใหม่สื่อถึงคำทำนายของอิสลามเกี่ยวกับการล่มสลายของโรม
ฉบับ

| ฉบับ | ชื่อหน้าปก | วันที่ (ฮิจเราะห์) | วันที่ (กริกอเรียน) | ความถี่ในการเผยแพร่ |
| --- | --- | --- | --- | --- |
| 1 | "The Return of Khilafah" | เราะมะฎอน 1435 | 5 กรกฎาคม 2014 |  |
| 2 | "The Flood" | เราะมะฎอน 1435 | 27 กรกฎาคม 2014 | 22 |
| 3 | "A Call to Hijrah" | เชาวาล 1435 | 10 กันยายน 2014 | 45 |
| 4 | "The Failed Crusade" | ษุลฮิจญ์ญะฮ์ 1435 | 11 ตุลาคม 2014 | 31 |
| 5 | "Remaining and Expanding" | มุฮัรร็อม 1436 | 21 พฤศจิกายน 2014 | 41 |
| 6 | "Al Qa'idah of Waziristan: A Testimony from Within" | เราะบีอุลเอาวัล 1436 | 29 ธันวาคม 2014 | 38 |
| 7 | "From Hypocrisy to Apostasy: The Extinction of the Grayzone" | เราะบีอุลอาคิร 1436 | 12 กุมภาพันธ์ 2015 | 45 |
| 8 | "Shari'ah Alone Will Rule Africa" | ญุมาดัลอาคิร 1436 | 30 มีนาคม 2015 | 46 |
| 9 | "They Plot and Allah Plots" | ชะอ์บาน 1436 | 21 พฤษภาคม 2015 | 52 |
| 10 | "The Law of Allah or the Laws of Men" | เราะมะฎอน 1436 | 13 กรกฎาคม 2015 | 53 |
| 11 | "From the Battles of Al-Ahzāb to the War of Coalitions" | ษุลเกาะอ์ดะฮ์ 1436 | 9 กันยายน 2015 | 27 |
| 12 | "Just Terror" | เศาะฟัร 1437 | 18 พฤศจิกายน 2015 | 101 |
| 13 | "The Rafidah from Ibn Saba' to the Dajjal" | เราะบีอุลอาคิร 1437 | 19 มกราคม 2016 | 62 |
| 14 | "The Murtadd Brotherhood" | เราะญับ 1437 | 13 เมษายน 2016 | 85 |
| 15 | "Break the Cross" | เชาวาล 1437 | 31 กรกฎาคม 2016 | 109 |
ฏอฆูต

ฏอฆูต (อาหรับ: طاغوت พหุพจน์: เฏาะวาฆีต ความหมายโดยกว้าง: "ไปไกลเกินขอบเขต" หรือ ระบุเป็น "ความสูง" หรือ "จุดสูงสุด" มาจากคำว่า ฏอฆิยะฮ์ طاغية แปล. ทรราช) เป็นอภิธานศัพท์ศาสนาอิสลามแสดงถึงการสักการะสิ่งอื่นใดนอกจากพระเจ้า ในเทววิทยาอิสลาม คำนี้มักใช้กับการบูชายัญเลือดแก่เทวรูปหรือมารของพวกนอกศาสนา
ในปัจจุบัน คำนี้สามารถใช้กับอำนาจเผด็จการ ซึ่งมาจากซูเราะฮ์ อันนิซาอ์ อายะฮ์ที่ 60 นักปราชญ์อิสลามสมัยใหม่ ซัยยิด อะบุล อะลา เมาดูดีย์ นิยาม ฏอฆูต ในตัฟซีรของเขาเป็นสิ่งมีชีวิตที่ไม่ได้แค่ก่อกบฎต่อพระเจ้าเท่านั้น แต่ได้ล่วงละเมิดเจตจำนงของตนเองด้วย เนื่องจากการเชื่อมโยงเหล่านี้ ทำให้ในปัจจุบัน คำนี้ถูกใช้แก่คนหรือกลุ่มที่ต่อต้านอิสลามและตัวแทนของลัทธิจักรวรรดินิยมทางวัฒนธรรมตะวันตก ซึ่งใช้มาตั้งแต่การปฏิวัติอิหร่านของรูฮุลลอฮ์ โคมัยนี
ศัพทมูลวิทยา

นักบูรพคดีศึกษาส่วนใหญ่กล่าวว่าคำนี้มาจากภาษาเอธิโอเปียว่า amlaka gebt หมายถึง แปลก, เทพต่างชาติ ที่ศาสดามุฮัมมัดตีความถึงรูปปั้นหรือ พระเจ้าปลอม
หรือคำในภาษาอาหรับมาจากรากสามอักษรของ ط-غ-ت ซึ่งหมายถึง "ข้ามขอบเขต, ล้ำเส้นขอบเขต" หรือ "ก่อกบฎ"
ในอัลกุรอาน

คำว่า ฏอฆูต ปรากฎอยู่ในอัลกุรอาน 8 ครั้ง ในอาระเบียก่อนการมาของอิสลาม อิงถึงเทพเจ้าของพวกนอกรีต เช่น อัลลาต และอัลอุซซา
"เจ้ามิได้มองดูบรรดาผู้ที่ได้รับส่วนหนึ่งจากคัมภีร์ดอกหรือ? โดยที่พวกเขาศรัทธาต่ออัลญิบติ และอัฏ-ฏอฆูต และกล่าวแก่บรรดาผู้ปฏิเสธศรัทธา ว่า 'พวกเขาเหล่านี้แหละเป็นผู้อยู่ในทางที่เที่ยงตรงกว่าบรรดาผู้ศรัทธาทั้งหลาย"
โองการนี้อิงจากเหตุการณ์จริงที่กลุ่มของผู้ปฏิเสธชาวมักกะฮ์ไปหาชาวยิวที่โดดเด่นสองคนเพื่อหารือถึงความจริงในคำสอนของมุฮัมมัด และกล่าวว่าพวกนอกรีตมีเส้นทางที่เที่ยงตรงกว่ามุสลิม
"เจ้ามิได้มองดูบรรดาผู้ที่อ้างตนว่าพวกเขาศรัทธาต่อสิ่งที่ถูกประทานลงมาแก่เจ้าและสิ่งที่ถูกประทานลงมาก่อนเจ้าดอกหรือ ? โดยที่เขาเหล่านั้นต้องการที่จะให้การแก่อัฏฏอฆูต ทั้ง ๆ ที่พวกเขาถูกใช้ให้ปฏิเสธมันและชัยฏอนนั้นต้องการที่จะให้พวกเขาหลงทางที่ห่างไกล"
ฏอฆูต ในภาษาอาหรับมีความหมายหลากหลาย เพื่ออิงถึงรูปปั้น, ทรราชจำเพาะ, เทพยากรณ์ หรือศัตรูของท่านศาสดา
"บรรดาผู้ที่ศรัทธานั้น พวกเขาจะต่อสู้ในทางของอัลลอฮฺ และบรรดาผู้ปฏิเสธศรัทธานั้น พวกเขาจะต่อสู้ในทางของอัฎ-ฎอฆูต ดังนั้นพวกเจ้าจงต่อสู้บรรดาสมุนของชัยฏอนเถิด แท้จริงอุบายของชัยฏอนนั้นเป็นสิ่งที่อ่อนแอ"
อีกครั้งที่คำว่า ฏอฆูต ใช้เจาะจงถึงมารที่พวกกุเรชบูชา
"ไม่มีการบังคับใดๆ (ให้นับถือ) ในศาสนา อิสลาม แน่นอน ความถูกต้องนั้นได้เป็นที่กระจ่างแจ้งแล้วจากความผิด ดังนั้นผู้ใดปฏิเสธศรัทธาต่ออัฎ-ฎอฆูต และศรัทธาต่ออัลลอฮฺแล้ว แน่นอนเขาได้ยึดห่วงอันมั่นคงไว้แล้ว โดยไม่มีการขาดใด ๆ เกิดขึ้นแก่มัน และอัลลอฮฺนั้นเป็นผู้ทรงได้ยิน ผู้ทรงรอบรู้"
ดูเพิ่ม

อิฟรีต
ญิน
มุนาฟิก
มุอ์มิน
ชิรก์
เตาฮีด
ดิซูก

31°8′32″N 30°38′42″E﻿ / ﻿31.14222°N 30.64500°E﻿ / 31.14222; 30.64500
| ดิซูก |
| --- | --- |
ตามเข็มนาฬิกาจากบน: สะพานดิซูก, มัสยิดอิบรอฮีมอัดดิซูกี, ศาลากลาง, แมน้ำไนล์ที่ดะซูก, อนุสาวรีย์ฟาโรห์แรเมซีสที่ 2 กับเทพีเซคเมต, อนุสรณ์สงครามดะซูก, สะพานนิวดะซูก
แผนที่ดิซูก
ดิซูกที่ตั้งในประเทศอียิปต์
พิกัด: 31°8′32″N 30°38′42″E﻿ / ﻿31.14222°N 30.64500°E﻿ / 31.14222; 30.64500
ประเทศ:  อียิปต์
เขตผู้ว่าการ: กัฟรุชชัยค์
ประชากร (2011)
 • ทั้งหมด: 137,660 คน
เขตเวลา: UTC+2 (เวลามาตรฐานอียิปต์)
รหัส ZIP: 33611 – 33612
รหัสพื้นที่: +2 047
ดิซูก (อาหรับ: دسوق, เสียงอ่านภาษาอาหรับ: [dɪˈsuːʔ]) เป็นเมืองในภาคเหนือของอียิปต์ ตั้งอยู่ทางตะวันออกของอเล็กซานเดรีย 80 กิโลเมตร และใน ค.ศ. 2011 มีประชากรในเมืองนี้ 137,660 คน
ภูมิอากาศ

| ข้อมูลภูมิอากาศของดิซูก> เดือน | ข้อมูลภูมิอากาศของดิซูก> ม.ค. | ข้อมูลภูมิอากาศของดิซูก> ก.พ. | ข้อมูลภูมิอากาศของดิซูก> มี.ค. | ข้อมูลภูมิอากาศของดิซูก> เม.ย. | ข้อมูลภูมิอากาศของดิซูก> พ.ค. | ข้อมูลภูมิอากาศของดิซูก> มิ.ย. | ข้อมูลภูมิอากาศของดิซูก> ก.ค. | ข้อมูลภูมิอากาศของดิซูก> ส.ค. | ข้อมูลภูมิอากาศของดิซูก> ก.ย. | ข้อมูลภูมิอากาศของดิซูก> ต.ค. | ข้อมูลภูมิอากาศของดิซูก> พ.ย. | ข้อมูลภูมิอากาศของดิซูก> ธ.ค. | ข้อมูลภูมิอากาศของดิซูก> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 17.8 (64) | 18.8 (65.8) | 21.5 (70.7) | 25.3 (77.5) | 29.2 (84.6) | 30.9 (87.6) | 32.2 (90) | 32.3 (90.1) | 30.6 (87.1) | 28.8 (83.8) | 24.6 (76.3) | 19.9 (67.8) | 25.99 (78.79) |
| อุณหภูมิเฉลี่ยแต่ละวัน °C (°F) | 12.4 (54.3) | 13.1 (55.6) | 15.4 (59.7) | 18.6 (65.5) | 22.3 (72.1) | 24.6 (76.3) | 26.1 (79) | 26.2 (79.2) | 24.7 (76.5) | 22.8 (73) | 19.1 (66.4) | 14.5 (58.1) | 19.98 (67.97) |
| อุณหภูมิต่ำสุดเฉลี่ย  °C (°F) | 7 (45) | 7.4 (45.3) | 9.3 (48.7) | 11.9 (53.4) | 15.4 (59.7) | 18.4 (65.1) | 20.1 (68.2) | 20.2 (68.4) | 18.8 (65.8) | 16.8 (62.2) | 13.6 (56.5) | 9.1 (48.4) | 14 (57.2) |
| หยาดน้ำฟ้า มม (นิ้ว) | 26 (1.02) | 20 (0.79) | 9 (0.35) | 4 (0.16) | 3 (0.12) | 0 (0) | 0 (0) | 0 (0) | 0 (0) | 6 (0.24) | 13 (0.51) | 23 (0.91) | 104 (4.09) |
แหล่งที่มา: Climate-Data.org
แหล่งข้อมูลอื่น

The official site of Presidency of Desouk City เก็บถาวร 2022-06-22 ที่ เวย์แบ็กแมชชีน (อาหรับ)
The official site of Kafr el-Sheikh Governorate (อาหรับ, อังกฤษ)
The official site of Desouk City in Kafr el-Sheikh Governorate เก็บถาวร 2022-06-22 ที่ เวย์แบ็กแมชชีน (อาหรับ, อังกฤษ)
ทะเลทรายนิวเบีย

ทะเลทรายนิวเบียในประเทศซูดาน
ทะเลทรายนิวเบีย (อังกฤษ: Nubian Desert) หรือ ทะเลทรายนูบะฮ์ (อาหรับ: صحراء النوبة, Şaḩrā’ an Nūbah) ในภูมิภาคทางตะวันออกของทะเลทรายสะฮารา มีพื้นที่ประมาณ 400,000 ตารางกิโลเมตร ทางตะวันออกเฉียงเหนือของประเทศซูดานและทางเหนือของประเทศเอริเทรีย ระหว่างแม่น้ำไนล์กับทะเลแดง ปริมาณน้ำฝนเฉลี่ยของทะเลทรายนิวเบียอยู่ที่ต่ำกว่า 5 นิ้ว (130 มิลลิเมตร) ต่อปี ผู้อยู่อาศัยดั้งเดิมของทะเลทรายนิวเบียคือชาวนิวเบีย นครใหญ่สุดในทะเลทรายนิวเบียคือพอร์ตซูดาน ซึ่งอยู่ทางริมขอบทางตะวันออกของทะเลทราย ริมทะเลแดง เมืองสำคัญอื่น ๆ ในทะเลทรายนิวเบียยังรวมถึงอัฏบะเราะฮ์ซึ่งอยู่บนฝั่งแม่น้ำชื่อเดียวกัน อัลอะบีดียะฮ์ซึ่งอยู่ริมฝั่งแม่น้ำไนล์ และมึตซือวาอ์ซึ่งอยู่ริมทะเลแดง
ทะเลทรายนิวเบียเป็นแหล่งตามธรรมชาติแห่งเดียวของต้นปาล์มชนิด Medemia argun ซึ่งเสี่ยงต่อการศูนย์พันธุ์ และพบในโอเอซิสเพียงบางแห่งในทะเลทรายนิวเบียเท่านั้น
เมื่อวันที่ 7 ตุลาคม 2008 อุกกาบาต 2008 TC3 ระเบิดเหนือทะเลทรายนิวเบีย เกิดแสงสว่างไปทั่วและมีรายงานเห็นแสงวาบจากผู้คนที่อยู่ห่างอีกไปหลายร้อยไมล์
ทะเลทรายซีเรีย

| ทะเลทรายซีเรีย |
| --- | --- |
بادية الشام
ภาพถ่ายดาวเทียม
พื้นที่: 500,000 ตารางกิโลเมตร (190,000 ตารางไมล์)
ภูมิศาสตร์
ประเทศ:  อิรัก  จอร์แดน  ซาอุดีอาระเบีย  ซีเรีย
พิกัด: 33°20′00″N 38°50′00″E﻿ / ﻿33.3333°N 38.8333°E﻿ / 33.3333; 38.8333 
ทะเลทรายซีเรีย (อาหรับ: بادية الشام Bādiyat Ash-Shām, อังกฤษ: Syrian Desert) หรือรู้จักในชื่อ ทะเลทรายอาหรับเหนือ (North Arabian Desert) ทุ่งหญ้าสเตปป์จอร์แดน (Jordanian steppe) หรือ บาดิยา (Badiya) เป็นภูมิภาคแบบทะเลทราย กึ่งทะเลทราย และทุ่งหญ้าสเตปป์ ครอบคลุมพื้นที่ราว 500,000 ตารางกิโลเมตร (200,000 ตารางไมล์) ของเอเชียตะวันตกเฉียงใต้ ซึ่งรวมถึงพื้นที่ทางเหนือของประเทศซาอุดีอาระเบีย ตะวันออกของประเทศจอร์แดน และตะวันตกของประเทศอิรัก ประมาณร้อยละ 85 ของพื้นที่ของประเทศจอร์แดน และร้อยละ 55 ของประเทศซีเรีย ทางทิศใต้ติดและเป็นส่วนหนึ่งของทะเลทรายอาหรับ พื้นที่เป็นพื้นที่เปิด เต็มไปด้วยหินหรือกรวด ดาดกรวดทะเลทราย บางจุดมีธารวาดี
ทะเลสาบฮัมมาร์

| ทะเลสาบฮัมมาร์ |
| --- | --- |
ทะเลสาบฮัมมาร์
พิกัด: 30°46′0″N 47°3′0″E﻿ / ﻿30.76667°N 47.05000°E﻿ / 30.76667; 47.05000
ชนิด: ทะเลสาบน้ำเค็ม
ประเทศในลุ่มน้ำ: อิรัก

พื้นที่พื้นน้ำ: 600–1,350 ตารางกิโลเมตร (230–520 ตารางไมล์)
ความลึกสูงสุด: 1.8 เมตร (5.9 ฟุต) (ฤดูหนาว)   3.0 เมตร (9.8 ฟุต) (ฤดูใบไม้ผลิ)
ทะเลสาบฮัมมาร์ หรือ เฮารัลฮัมมาร์ (อาหรับ: هور الحمّار, Hawr al-Ḥammār) เป็นทะเลสาบน้ำเค็มทางตะวันออกเฉียงใต้ของประเทศอิรัก ทางตอนใต้ของแม่น้ำยูเฟรทีสก่อนที่จะบรรจบกับแม่น้ำไทกริสที่เมืองอัลกูร์นะห์ ทะเลสาบมีเนื้อที่ 600-1,350 ตร.กม. เป็นพื้นที่ชุ่มน้ำที่สำคัญของนก
ทะเลทรายแอลจีเรีย

เนินทรายในประเทศแอลจีเรีย
ทะเลทรายแอลจีเรีย (อาหรับ: الصحراء الجزائرية) ตั้งอยู่ในบริเวณแอฟริกาเหนือตอนกลางและเป็นส่วนหนึ่งของทะเลทรายสะฮารา โดยกินพื้นที่ของประเทศแอลจีเรียไปมากกว่า 4 ส่วน 5 มันเริ่มขยายตัวที่ซาฮารันแอตลาส ซึ่งมีทรายหิน และเนินทรายอยู่ภายใน ส่วนทางตอนใต้ของทะเลทรายมีเทือกเขาทัสซีลี เอ็นอัจเจอร์ตั้งอยู่ ซึ่งเป็นที่สนใจของนักโบราณคดี และถูกยกให้เป็น "มรดกโลก" โดย UNESCO ในปี ค.ศ. 1982 บริเวณนี้เป็นที่รู้จักจากภูมิภาคและความร้อนสุดขั้ว โดยตอนกลางวันของช่วงที่ร้อนที่สุดของปี มีอุณหภูมิอยู่ระหว่าง 46 °C (113 °F) ถึง 51 °C (122 °F) เมืองหลายแห่ง เช่น วาร์กลา, โตกโกร์ต, เบนี อับเบส, อาดราร์, อินซาลาห์ เป็นสถานที่ที่ร้อนที่สุดของโลกในช่วงฤดูร้อน ปริมาณน้ำฝนรายปีโดยเฉลี่ยอยู่ต่ำกว่า 100 มิลลิเมตร (3,93 นิ้ว) ในบริเวณตอนเหนือ แต่บริเวณตอนกลางและใต้ได้รับน้ำฝนต่ำกว่า 50 มิลลิเมตร (1,96 นิ้ว)
ตาช-อุล-มัสยิด

| Taj-ul-Masajid (تَاجُ ٱلْمَسَاجِد) |
| --- | --- |

ศาสนา
ศาสนา: ศาสนาอิสลาม
ที่ตั้ง
ที่ตั้ง: โภปาล, รัฐมัธยประเทศ, อินเดีย
พิกัดภูมิศาสตร์: 23°15′47″N 77°23′34″E﻿ / ﻿23.262934°N 77.392802°E﻿ / 23.262934; 77.392802
สถาปัตยกรรม
ประเภท: มัสยิด
รูปแบบ: สถาปัตยกรรมอินโด-อิสลาม, สถาปัตยกรรมโมกุล
ผู้ระดมทุน: Sultan Shah Jahan, Begum of Bhopal, Bahadur Shah Zafar
ลักษณะจำเพาะ
ความจุ: 175,000+
พื้นที่ภายใน: 23,000 m2 (250,000 sq ft)
โดม: 3
หอคอย: 2
ตาช-อุล-มัสยิด (อาหรับ: تَاجُ ٱلْمَسْجِد; Tāj-ul-Masjid) หรือ ตาจ-อุล-มสาญิด (อาหรับ: تَاجُ ٱلْمَسَاجِد, อักษรโรมัน: Tāj-ul-Masājid, แปลตรงตัว 'มงกุฏแห่งมัสยิดทั้งปวง') เป็นมัสยิดในเมืองโภปาล, ประเทศอินเดีย และเป็นมัสยิดที่มัสยิดที่ใหญ่ที่สุดในประเทศอินเดีย และเป็นหนึ่งในมัสยิดที่ใหญ่ที่สุดในเอเชีย
ฟาซาดของมัสยิดเป็นสีชมพู และประดับด้วยเสาอะษานทรงแปดเหลี่ยม สูง 18 ชั้น สองหอ มัสยิดนั้นสร้างขึ้นด้วยสถาปัตยกรรมโมกุล เช่นเดียวกับมัสยิดจามาที่เดลี หรือมัสยิดบาดชาฮีที่ลาฮอร์
ระเบียงภาพ

ทางเข้ามัสยิด
ประตูทางเข้ามัสยิด
ภาพมุมสูง
สนามข้างมัสยิด
ประตูทางเข้า
มัดเราะซะฮ์
งานแกะสลักบนผนัง
นาฬิกาแสดงเวลาละหมาด
ภายใน
ภายใน
ภายนอก
ตลาดหลักทรัพย์ดามัสกัส

ตลาดหลักทรัพย์ดามัสกัส (DSE) (อาหรับ: سوق دمشق للأوراق المالية) เป็นตลาดหลักทรัพย์ที่ตั้งอยู่ที่กรุงดามัสกัส ประเทศซีเรีย ก่อตั้งขึ้นในปี ค.ศ. 2009 เป็นตลาดหลักทรัพย์แลกเปลี่ยนหุ้นเฉพาะในประเทศซีเรีย
ประวัติ

ตลาดหลักทรัพย์ดามัสกัส เปิดทำการซื้อขายอย่างเป็นทางการ เมื่อวันอังคาร ที่ 10 มีนาคม ค.ศ. 2009
ประวัติ > การลุกฮือขึ้นต่อต้านซีเรีย

ตามที่กองทุนการเงินระหว่างประเทศ (IMF) ระหว่างมีนาคม 2554 เกิดเหตุจลาจล ระหว่างมีนาคม 2011 และ พฤษภาคม 2012 ค่าของเงินปอนด์ซีเรียได้ลดลง 45 เปอร์เซนต์ และ and the ตลาดหลักทรัพย์ดามัสกัส ก็ลดลง 40 เปอร์เซนต์
ตราแผ่นดินของแอลจีเรีย

| ตราแผ่นดินของแอลจีเรีย |
| --- | --- |

รายละเอียด
ผู้ใช้ตรา: สาธารณรัฐประชาธิปไตยประชาชนแอลจีเรีย
เริ่มใช้: พ.ศ. 2519 (ค.ศ. 1976)
โล่: ภูเขาแอตลาสภายใต้แสงรัศมีของดวงอาทิตย์ในช่วงรุ่งอรุณ, ตรงกลางมีเครื่องหมายหัตถ์แห่งฟาติมา, (นิ้วชี้, นิ้วกลาง, นิ้วนาง ชู3นิ้ว) รองรับด้วยช่อมะกอก และ กิ่งโอ๊ค. ประกอบกับรูปพระจันทร์เสี้ยว และ ดาว. ด้านซ้าย มีโรงงานอุตสาหกรรม และ มัสยิด และ ด้านขวา มีพรรณพืช เช่น ข้าวสาลี และ ผลไม้รอบนอกมีอักษรภาษาอาหรับสีแดงแสดงนามประเทศ
คำขวัญ: الجمهورية الجزائرية الديمقراطية الشّعبية   "สาธารณรัฐประชาธิปไตยประชาชนแอลจีเรีย"
ตราแผ่นดินของแอลจีเรีย (อาหรับ: شعار الجزائر الوطني) ประกาศใช้อย่างเป็นทางการเมื่อ พ.ศ. 2519.  โดยใช้เป็นตราบนเอกสารสำคัญของรัฐบาล, รูปแบบของตราแผ่นดินดังกล่าวได้มีการแก้ไขแบบของตราแผ่นดินที่ใช้มาแล้ว 4 แบบ โดยได้เปลี่ยนแปลงคำขวัญประจำชาติจากภาษาฝรั่งเศส เป็น ภาษาอาหรับ. ประกอบรูปพระจันทร์เสี้ยวซึ่งปรากฏบนธงชาติแอลจีเรีย, หมายถึงศาสนาอิสลาม.  รอบนอกมีอักษรอาหรับสีแดงแสดงชื่อประเทศว่า: الجمهورية الجزائرية الديمقراطية الشعبية ("สาธารณรัฐประชาธิปไตยประชาชนแอลจีเรีย").
ในตราแผ่นดินมีเครื่องหมายหัตถ์แห่งฟาติมา, อันเป็นสัญลักษณ์ของศาสนา, โดยมีภูเขาแอตลาสภายใต้แสงรัศมีของดวงอาทิตย์ในช่วงรุ่งอรุณ, สื่อถึงยุคสมัยใหม่ที่รุ่งเรือง ประกอบกับ โรงงานอุตสาหกรรม และ พรรณพืช สื่อถึง เกษตรกรรม และ อุตสาหกรรมที่ก้าวหน้า.
ตราแผ่นดินในอดีต

ตราอาณานิคมแอลจีเรียของจักรวรรดิที่ 2 (?)
ตราแผ่นดิน แบบที่1 (ค.ศ. 1962-1971)
ตราแผ่นดิน แบบที่2 (ค.ศ. 1971-1976)
แหล่งข้อมูลอื่น

เว็บไซต์รัฐบาลกลาง เก็บถาวร 2011-07-19 ที่ เวย์แบ็กแมชชีน
สัญลักษณ์ของประเทศแอลจีเรีย เก็บถาวร 2008-08-21 ที่ เวย์แบ็กแมชชีน
แม่แบบ:Algeria-stub
แม่แบบ:Heraldry-stub